Martin Frobisher

Sir Martin Frobisher (n. 1535 o 1539 til la 22ma di novembro 1594) esis Angla maristo e explorero.

En 1576 dum voyajo en Arktika regiono di Nord-Amerika serchante westala voyo a Chinia, unesmafoye vidis la bayo ye la sudala extremajo dil insulo Baffin; ol ankore nun nomesas "Frobisher-bayo". Il konjektis ke il eniris stretajo qua duktas vers altra maro. Tamen plusa explorado abandonesis kande plura de lua maristi kaptesis dal indijeni, ed esforci por riganar li faliis. Ca expediciono, di qua la preparado okupis plura yari, esis l'unesma de tri voyaji di Frobisher ad Arktika Nord-Amerika. Dum la sequanta voyaji ilu kolektis erco del insulo Baffin, esperante ke ol esas valoroza. Ye retroveno l'erco esis konocata kom pirito, qua havis poka valoro.

Kategorio:Britaniana maristi